निदा फ़ाज़ली साहब ने इस किताब की भूमिका में एक कमाल की बात लिखी है "राजेश की ग़ज़लें पढ़ते हुए मार्क ट्वैन की बात याद आती है. उसने एक लेख में लिखा था -अगर ज़ेहन संतुलित हो तो हर वस्तु में सौन्दर्य होता है और अगर ये संतुलन न हो तो सुन्दर से सुन्दर वस्तु भी गुस्सा जगा सकती है.राजेश में अपनी ग़ज़ल में सामाजिक विरोधाभासों के प्रति क्रोध प्रगट करते हुए भी अपने कवि-ज़ेहन का संतुलन नहीं खोया और यह खूबी उनकी ग़ज़लों को ग़ज़लों की भीड़ में एक अलग पहचान देती है. "